recursal/SuperWikiNEXT-32B huggingface dataset:
**วัดถ้ำสิงขร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลถ้ำสิงขร อำเภอคีรีรัฐนิคม จังหวัดสุราษฎร์ธานี

มีตำนานเล่าสืบต่อกันมาว่าครั้งสมัยอยุธยาพระเจ้าแผ่นดินองค์หนึ่งได้สาวชาวบ้านแถบนี้เป็นชายา ต่อมาน้องชายของสาวผู้นั้นบวชเป็นพระภิกษุ เดินทางไปเมืองหลวงแล้วได้เข้าไปเทศน์ในวังที่พี่สาวอยู่และจำกันได้เป็นที่ปลื้มปิติกันทั้งสองฝ่าย พระเจ้าแผ่นดินได้จัดขบวนมาส่งพระภิกษุที่เป็นน้องชายพระชายาซึ่งต่อมาเรียกวาท่านเจ้าฟ้าและโปรดฯ ให้สร้างวัดขึ้นสามวัดคือ วัดถ้ำสิงขร วัดน้ำรอบและวัดเขาพระอานนท์ ท่านเจ้าฟ้าจำพรรษาเป็นเจ้าอาวาสรูปแรกอยู่ที่วัดเขาอานนท์ ส่วนถ้ำสิงขรได้รับการตกแต่งประดับประดาประหนึ่งวิหารที่สำคัญของวัด กรมการศาสนาระบุว่าตั้งวัดเมื่อ พ.ศ. 2371 ปัจจุบันประกาศขึ้นทะเบียนโบราณสถานในราชกิจจานุเบกษาเล่ม 54 หน้า 2287 เมื่อวันที่ 3 มกราคม พ.ศ. 2480 

วัดถ้ำสิงขรตั้งอยู่บนภูเขาหินปูนลูกโดด ด้านใต้เป็นถ้ำน้ำมีสายน้ำไหลผ่านทะลุไปลำคลองบางนารายณ์ มีหินงอกหินย้อยที่สวยงามมาก ภายในวัดมีถ้ำแบ่งออกได้หลายคูหา คูหาแรกเป็นที่ประดิษฐานพระประธานปูนปั้นลงรักปิดทองปางป่าเลไลยก์ มีช้างและลิงหมอบอยู่ เพดานส่วนกลางตกแต่งด้วยลายปูนปันลายก้านขดพันธุ์พฤกษา และภาพจิตรกรรม ได้แก่ ภาพภิกษุ เทวดาและยักษ์ พนมมือบูชาพระ ตรงเพดานปากทางเข้ามีภาพรูปเทวดาเหาะ ประดับด้วยเครื่องถ้วยชาม ดูคล้ายดวงดาวบนท้องฟ้า ภายในถ้ำยังได้มีการขุดค้นพบชิ้นส่วนหม้อสามขา และขวานหินขัดสมัยก่อนประวัติศาสตร์

อาคารเสนาสนะที่สำคัญ คือ เจดีย์ก่ออิฐถือปูน เลียนแบบพระบรมธาตุไชยา ประดับตกแต่งด้วยเครื่องถ้วยชามทั่วทั้งองค์ เรือนฐานเจดีย์มีซุ้มทิศ (ซุ้มจระนำ) ประดิษฐานพระพุทธรูปยืนปางประทานห้ามสมุทร ปางห้ามญาติ และปางห้ามแก่นจันทร์ ภายในประดิษฐานพระพุทธบาทจำลอง และอุโบสถทำจากไม้

รายนามเจ้าอาวาส
---------------

* ท่านเจ้าฟ้า
* พระครูมนูญธรรมธาดา (หลวงตาชุม)
* พระสมุห์พาสกร ภาสกโร ตั้งเป็นเจ้าอาวาสเมื่อ พ.ศ. 2541

อ้างอิง
-------

1. ↑  "วัดถ้ำสิงขร จ.สุราษฎร์ธานี สถานที่ท่องเที่ยวทางโบราณสถานสมัยอยุธยา ได้รับความสนใจจากนักท่องเที่ยวเดินทางมาเยี่ยมชมในช่วงวันหยุด". สำนักงานประชาสัมพันธ์จังหวัดสุราษฎร์ธานี. คลังข้อมูลเก่าเก็บจากแหล่งเดิมเมื่อ 2021-09-16. สืบค้นเมื่อ 2021-09-16.
2. ↑  "วัดถ้ำสิงขร". ฐานข้อมูลแหล่งท่องเที่ยวและผลิตภัณฑ์ทางการท่องเที่ยวฮาลาล เชื่อมโยงกับประเทศเพื่อนบ้านในกลุ่มความร่วมมือทางเศรษฐกิจสามฝ่าย อินโดนีเซีย-มาเลเซีย-ไทย.
หน้านี้เป็นชื่อบุคคลจีน นามสกุลคือ *เฉิน*
**เฉิน ฉีเหม่ย์** (จีนตัวย่อ: 陈其美; จีนตัวเต็ม: 陳其美; พินอิน: *Chén Qíměi*; เป็นนักปฏิวัติและนักเคลื่อนไหวชาวจีนและเป็นพันธมิตรทางการเมืองที่ใกล้ชิดของ ดร.ซุน ยัตเซ็น และเป็นที่ปรึกษาสหายคนสนิทของ เจียง ไคเชก เฉิน ฉี่เหม่ยยังเป็นหนึ่งในผู้ก่อตั้งบุกเบิกสาธารณรัฐจีน และเป็นลุงของเฉิน กั่วฟู และ เฉิน ลี่ฟู

เฉิน ฉีเหม่ย์ เกิดที่ อู่ซิง, มณฑลเจ้อเจียง, ประเทศจีน, เขาได้เดินทางไปเรียนต่อที่ญี่ปุ่น ในปี ค.ศ. 1906 และเข้าร่วมขบวนการปฏิวัติล้มล้างราชวงศ์ชิง "ถงเหมิงฮุ่ย" เขาได้มีโอกาสเป็นเพื่อนสนิทกับ เจียง ไคเชก ที่มาจากเจ้อเจียงเหมือนกัน เฉินได้พาเจียงเข้าร่วมขบวนการถงเหมิงฮุ่ย

ในปี ค.ศ. 1911 หลังการก่อการกำเริบอู่ชาง กองกำลังของเฉินเข้ายึดเมืองเซี่ยงไฮ้ไว้ได้ จากนั้นเขาก็ทำหน้าที่ผู้ว่าการรัฐทหารในภูมิภาคนี้ เขาหนีไปญี่ปุ่นกับ ดร.ซุน ยัตเซ็น หลังจากความล้มเหลวของการปฏิวัติต่อต้านเผด็จการของยฺเหวียน ชื่อไข่ พวกเขาก็ได้ก่อตั้งพรรคคณะจีนปฏิวัติซึ่งต่อมาได้กลายมาเป็นพรรคก๊กมินตั๋ง หรือจีนคณะชาติ ขณะที่เขากำลังจะกลับไปเซี่ยงไฮ้เพื่อทำการปฏิวัติอีกรอบเขาได้ถูกคนของยฺเหวียน ชื่อไข่ ลอบยิงสังหารเมื่อวันที่ 18 เดือนพฤษภาคม ค.ศ. 1916 การลอบสังหารมีการสันนิษฐานว่าน่าจะเป็นคำสั่งของ จาง จงชาง นายพลขุนศึกที่จงรักภักดีต่อยฺเหวียน ชื่อไข่

ดูเพิ่ม
-------

* สาธารณรัฐจีน

อ้างอิง
-------

1. ↑  Chang, Nelson; Chang, Laurence (2010). *The Zhangs from Nanxun*. CF Press. p. 197. ISBN 9780692008454.
2. ↑  Bergère, Marie-Claire (1998). *Sun Yat-sen*. Stanford University Press. p. 268. ISBN 9780804740111.
3. ↑  Patricia Buckley, Ebray (2009). *Chinese Civilization, A Sourcebook* (2nd ed.). Simon and Schuster. p. 374. ISBN 9781439188392.[*ลิงก์เสีย*]
**วัดป่าเจริญราช** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี ได้รับแต่งตั้งเป็นสำนักปฏิบัติธรรมประจำจังหวัดปทุมธานีแห่งที่ 13 ให้เป็นศูนย์ปฏิบัติวิปัสสนากรรมฐาน ตั้งอยู่บนเนื้อที่กว่า 92 ไร่

เมื่อวันที่ 25 พฤษภาคม พ.ศ. 2544 พระครูปลัดวีระนนท์ วีรนนฺโท ร่วมกับพุทธศาสนิกชนและผู้มีจิตศรัทธา เริ่มสร้างสถานปฏิบัติธรรม ชื่อ **ธรรมสถานวิมลธรรม** โดยความอนุเคราะห์ของญาติธรรมท่านหนึ่งให้ใช้ประโยชน์ที่ดินเป็นการชั่วคราวจำนวน 2 ไร่ บริเวณใกล้กับหมู่บ้านเกษียณเกษตร คลอง 11 ตำบลบึงทองหลาง อำเภอลำลูกกา จังหวัดปทุมธานี ในระยะเริ่มต้นได้มีการปรับพื้นที่ ขุดบ่อน้ำ และก่อสร้างศาลาปฏิบัติธรรมชั่วคราว รวมไปถึงการก่อสร้างที่พักของพระภิกษุ โรงครัว ห้องน้ำ และปลูกต้นไม้ให้ร่มเงา ต่อมาเมื่อปี พ.ศ. 2545 ได้รับอนุมัติจากเจ้าคณะจังหวัดปทุมธานี อนุญาตให้จัดตั้งเป็น **สำนักสงฆ์วิมลธรรม** และเมื่อวันที่ 15 สิงหาคม พ.ศ. 2551 มหาเถรสมาคมได้มีประกาศสำนักงานพระพุทธศาสนาให้จัดตั้งเป็นวัดขึ้นในพระพุทธศาสนา ชื่อว่า "วัดป่าเจริญราช" ทั้งยังให้เป็นสำนักปฏิบัติธรรม จังหวัดปทุมธานี แห่งที่ 13

ภายในวัดมีเสนาสนะและสิ่งปลูกสร้างต่าง ๆ รวม 83 หลัง ปัจจุบันมีพระครูปทุมภาวนาจารย์ หรือพระครูปลัดวีระนนท์ วีรนนฺโท เป็นเจ้าอาวาส จากข้อมูลเมื่อ พ.ศ. 2563 มีพระสงฆ์ 16 รูป สามเณร 1 รูป

อ้างอิง
-------

1. ↑  "วัดป่าเจริญราช จัดงานบุญอาสาฬหบูชา ถวายผ้าป่าที่ดินเพื่อปฏิบัติธรรม". ไทยรัฐ.
2. ↑  "ประวัติวัดป่าเจริญราช". คลังข้อมูลเก่าเก็บจากแหล่งเดิมเมื่อ 2021-04-18. สืบค้นเมื่อ 2021-06-11.
3. ↑  "พระเจ้าวรวงศ์เธอ พระองค์เจ้าอทิตยาทรกิติคุณ เสด็จไปทรงยกช่อฟ้าอุโบสถ วัดป่าเจริญราช จังหวัดปทุมธานี". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2021-06-11. สืบค้นเมื่อ 2021-06-11.
**วัดพระศรีเจริญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวตะพาน อำเภอหัวตะพาน จังหวัดอำนาจเจริญ

วัดพระศรีเจริญตั้งวัดเมื่อ พ.ศ. 2360 ได้รับพระราชทานวิสุงคามสีมาเมื่อวันที่ 18 ธันวาคม พ.ศ. 2544 วัดมีเนื้อที่ 15 ไร่ ได้มีการพัฒนาอย่างต่อเนื่อง ได้รับรางวัลวัดพัฒนาตัวอย่างที่มีผลงานดีเด่น เมื่อวันที่ 16 มีนาคม 2551 จากสำนักงานพุทธศาสนา จังหวัดอำนาจเจริญ

วัดมีพระพุทธรูปสำคัญคือ *พระเจ้าใหญ่ศรีเจริญ* เป็นพระพุทธรูปอายุ 700–1,000 ปี เป็นพระประธาน ประดิษฐานอยู่ในอุโบสถ มีพุทธลักษณะแบบศิลปะล้านช้าง ปางมารวิชัย หล่อด้วยปูนลงรักปิดทองขนาดหน้าตักกว้าง 1.30 เมตร ส่วนสูงจากพระชงฆ์ถึงยอดพระเกศ 2 เมตร

อาคารเสนาสนะที่สำคัญ ได้แก่ อุโบสถ กว้าง 5.30 เมตร ยาว 14.50 เมตร ศาลาการเปรียญ กว้าง 16 เมตร ยาว 40 เมตร สร้างเมื่อ พ.ศ. 2516 กุฏิสงฆ์ จำนวน 5 หลัง เป็นอาคารไม้ 2 หลัง ครึ่งตึกครึ่งไม้ 2 หลัง และตึก 1 หลัง ศาลาบำเพ็ญกุศล จำนวน 1 หลัง สร้างด้วยไม้

รายนามเจ้าอาวาส
---------------

* พระศรี
* พระด่าง
* พระชัยเชฎฐ์
* พระตา
* พระศรีสมุทร
* พระบัว
* พระวัน
* พระพรหมา
* พระสวัสดิ์ ถาวโร
* พระครูโสภณปริยัตยาภรณ์
* พระครูกิตติโกศล

อ้างอิง
-------

1. ↑  "วัดพระศรีเจริญ". สำนักงานพระพุทธศาสนาแห่งชาติ.
2. ↑  "นมัสการพระเจ้าใหญ่ศรีเจริญ เที่ยวงานบุญเดือนสี่ จ.อำนาจเจริญ". บ้านเมือง.
3. ↑  "อำเภอหัวตะพาน จัดงานประเพณีบุญเดือนสี่ บุญผะเหวดเทศน์มหาชาติ นมัสการปิดทองขอพรพระเจ้าใหญ่ศรีเจริญ ระหว่างวันที่ 3-6 มีนาคม นี้". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2023-11-05. สืบค้นเมื่อ 2023-11-05.
4. ↑  "พระศรีเจริญ". สำนักงานคณะสงฆ์ภาค ๑๐.
**วัดคชศิลาวนาราม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบาละ อำเภอกาบัง จังหวัดยะลา

วัดคชศิลาวนารามมีนายนุกูล และนางกานดา เศรษฐกุล เป็นผู้บริจาคที่ดินให้สร้างวัด และผู้ก่อตั้งวัด คือ พระครูปลัดธวัธชัย ฉายา ญาณสุโข เจ้าอาวาสวัดปูแหล ตำบลบาโร๊ะ อำเภอยะหา จังหวัดยะลา และเป็นเจ้าอาวาสรูปแรกของวัดคชศิลาวนาราม กระทรวงศึกษาธิการประกาศแต่งตั้งเป็นวัดขึ้นในพระพุทธศาสนานามว่า "วัดคชศิลาวนาราม" ประกาศ ณ วันที่ 4 มิถุนายน พ.ศ. 2550

แม้จะอยู่ภายใต้สังคมพหุวัฒนธรรมชายแดนใต้ ประชาชนในท้องที่ก็ยังร่วมกันบูรณะวัดดังเช่นในวันที่ 29 พฤษภาคม พ.ศ. 2565 ประชาชนพหุศาสนาร่วมกันทาสี ทำความสะอาดวัด

อ้างอิง
-------

1. ↑  ""วัดสวนแก้ว" ที่ยะหา...ในวันร้างผ้าเหลือง". สำนักข่าวอิศรา.
2. ↑  "วัดคชศิลาวนาราม". ศูนย์ข้อมูลกลางทางวัฒนธรรม.
3. ↑  "วัดคชศิลาวนาราม". พระสังฆาธิการ.
4. ↑  "สมาคมส่งเสริมนักคิด พัฒนาเด็กและเยาวชน เพื่อสันติภาพสลาตัน ร่วมใจจิตอาสาในพื้นที่ บูรณศาสนสถานภายใต้สังคมพหุวัฒนธรรมชายแดนใต้". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2022-06-27. สืบค้นเมื่อ 2022-06-27.
**ซิลวานี เบอร์ตัน** (อังกฤษ: Sylvanie Burton) เป็นนักการเมืองชาวดอมินีกา ซึ่งได้รับเลือกเป็นประธานาธิบดีดอมินีกา ในการเลือกตั้งประธานาธิบดีดอมินีกา พ.ศ. 2566 เธอเป็นผู้หญิงคนแรกและเป็นชนพื้นเมืองคาลินาโกคนแรก ที่ดำรงตำแหน่งประธานาธิบดีดอมินีกา

นักการเมือง
-----------

เบอร์ตันเคยดำรงตำแหน่งปลัดกระทรวงต่าง ๆ ตั้งแต่ปี 2557 ภายในกระทรวงการพัฒนาชุมชน การอนุรักษ์สิ่งแวดล้อม การพัฒนาชนบทให้ทันสมัย ​​การพัฒนาคาลินาโก และการเสริมอำนาจการเลือกตั้ง การต่างประเทศ การค้า เยาวชนและบริการสังคม ก่อนหน้านี้เบอร์ตันเคยดำรงตำแหน่งเจ้าหน้าที่ฝ่ายพัฒนาในกระทรวงกิจการคาลินาโกด้วย

เบอร์ตันได้รับการเสนอชื่อโดยพรรครัฐบาล DLP ที่นำโดยรูสเวลต์ สเกอร์ริต เพื่อสืบทอดตำแหน่งประธานาธิบดีชาลส์ ซาวารินที่กำลังจะพ้นจากตำแหน่ง การเสนอชื่อของเธอถูกปฏิเสธโดยผู้นำฝ่ายค้าน เจสมา พอล วิกเตอร์ ซึ่งนำไปสู่การเลือกตั้งภายในรัฐสภากับผู้ที่ได้รับการเสนอชื่อจากฝ่ายค้าน

ชีวิตส่วนตัว
------------

เบอร์ตันแต่งงานและมีลูกสองคน เธออายุ 58 ปีในเดือนสิงหาคม พ.ศ. 2566 ดังนั้นเธอจึงเกิดประมาณปี 2507-2509 เธอสำเร็จการศึกษาระดับปริญญาโทสาขาการจัดการโครงการและปริญญาตรีสาขาการพัฒนาชนบท

อ้างอิง
-------

1. ↑  "[Press Release] Contending for Dominica on nomination of Sylvanie Burton for office of President". *Dominica News Online*. 1 September 2023. สืบค้นเมื่อ 3 September 2023.
2. 1 2  "Gov't's nominee Sylvanie Burton may soon make history as Dominica's first female and indigenous president". *Dominica News Online*. 30 August 2023. สืบค้นเมื่อ 3 September 2023.
3. ↑  "Dominica: Lack of support for first female head of state nominee". *Loop Caribbean News* (ภาษาอังกฤษ). CMC. 12 September 2023. สืบค้นเมื่อ 13 September 2023.
4. ↑  Popovic, Caroline (1 September 2023). "Le gouvernement de la Dominique souhaite nommer une femme d'origine Kalinago chef d'État de l'île". *Martinique la 1ère* (ภาษาฝรั่งเศส). สืบค้นเมื่อ 3 September 2023.
**วัดดาวดึงษ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านคลองดาวดึงษ์ ตำบลบางช้าง อำเภออัมพวา จังหวัดสมุทรสงคราม มีเนื้อที่ประมาณ 31 ไร่

วัดดาวดึงษ์หรือที่บางคนเรียกว่า **วัดดาวดึงษาราม** เป็นวัดที่สร้างในสมัยอยุธยา สันนิษฐานว่าเป็นสมัยสมเด็จพระนารายณ์มหาราช รายงานทะเบียนวัดของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2124 ได้รับพระราชทานวิสุงคามสีมาเมื่อ พ.ศ. 2494

อุโบสถหลังเก่ามีรูปทรงและก่อด้วยอิฐขนาดใหญ่เช่นเดียวกับวัดจุฬามณี พระประธานในอุโบสถแกะสลักจากศิลาแลง ศิลปะอยุธยา พระบาทสมเด็จพระจุลจอมเกล้าเจ้าอยู่หัวได้เสด็จประพาสต้น ณ คลองอัมพวา และได้เสด็จประทับที่ศาลาการเปรียญในวัดดาวดึงษ์และได้จัดทำเครื่องเสวยในบริเวณนี้อีกด้วย น้ำที่คลองนี้จึงถือเป็นน้ำศักดิ์สิทธิ์ โดยถือเป็นหนึ่งในแม่น้ำสำคัญ 5 สายที่มีชื่อว่า "เบญจสุทธคงคา" และได้ใช้ในพระราชพิธีมุรธาภิเษกของราชวงศ์จักรีรวมถึงเมื่อครั้งพระบาทสมเด็จพระวชิรเกล้าเจ้าอยู่หัว นอกจากนี้บริเวณท่าน้ำหน้าวัดยังมีศาลที่ประดิษฐาน *หลวงพ่อโพธิ์*

อ้างอิง
-------

1. ↑  "วัดดาวดึงษ์". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "สมุทรสงคราม - รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2020-01-25. สืบค้นเมื่อ 2021-01-22.
3. ↑  "พิธีพลีกรรมตักน้ำและพิธีเสกน้ำศักดิ์สิทธิ์ใช้ในพิธีบรมราชาภิเษก" (PDF).
4. ↑  "ตรวจแหล่งน้ำศักดิ์สิทธิ์สามแยกตักน้ำมุรธาภิเษก ที่บริเวณหน้าอุโบสถวัดดาวดึงษ์ ตำบลบางช้าง อำเภออัมพวา". สำนักข่าว ไอ.เอ็น.เอ็น. คลังข้อมูลเก่าเก็บจากแหล่งเดิมเมื่อ 2021-01-28. สืบค้นเมื่อ 2021-01-22.
5. ↑  "รายงานพิเศษ : เที่ยวชมวัดตามเส้นทางเสด็จประพาสต้น (ตอน ๓)". ผู้จัดการออนไลน์. 28 พฤศจิกายน 2548.
**วัดวัชคามคชทวีป** [วัด-วัด-ชะ-คาม-คด-ชะ-ทะ-วีบ] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะช้างในตำบลเกาะช้างใต้ อำเภอเกาะช้าง จังหวัดตราด

วัดวัชคามคชทวีป เดิมชื่อว่า **วัดสลักคอก** ประกาศตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อ วันที่ 26 มกราคม พ.ศ. 2446 ซึ่งในคราวพระบาทสมเด็จพระจุลจอมเกล้าเจ้าอยู่หัว ขณะทรงพระชนมายุ 31 พรรษา ได้เสด็จไปที่เกาะช้างและวัดสลักคอก ดังความในพระราชหัตถเลขา 2427 ตอนหนึ่ง ความว่า "..เวลาเช้า ลงเรือกระเชียง เรือไฟลากไปที่สลักคอก ขึ้นไปตามบ้านพัก ที่วัดตำบลนั้น เจ้านายข้าราชการข้างหน้าข้างในเรี่ยรายเงินถวายพระ ราษฎรพากันขอให้เหยียบที่สร้างพระอุโบสถ ด้วยวัดนั้น ยังหามีพระอุโบสถไม่ จึงได้รับจะสร้างพระอุโบสถให้ ตั้งชื่อว่า วัดวัชคามคชทวีป.."

โดยชื่อวัดวัชคามคชทวีป เป็นนามพระราชทาน จากพระบาทสมเด็จพระจุลจอมเกล้าเจ้าอยู่หัว ในขณะนั้นทางวัดยังไม่มีอุโบสถ ประชาชนจึงได้กราบบังคมทูลพระกรุณาให้ทรงเหยียบที่สำหรับสร้างอุโบสถจนเป็นที่ตั้งของในปัจจุบัน

อ้างอิง
-------

1. ↑  "วัดวัชคามคชทวีป". ศูนย์ข้อมูลกลางทางวัฒนธรรม.
2. ↑  "อบต.เกาะช้างใต้ จ.ตราด จัด "งานตามรอยเสด็จพระพุทธเจ้าหลวงที่เกาะช้าง ครั้งที่ 10 ณ วัดวัชคามคชทวีป"". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2023-03-15. สืบค้นเมื่อ 2023-03-15.
**วัดทรายขาว** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไพรวัน อำเภอตากใบ จังหวัดนราธิวาส โดยมีพระครูรัตนจันทะประโชติ เจ้าคณะตำบลไพรวัน และเป็นเจ้าอาวาสวัดทรายขาว

วัดทรายขาวสร้างโดยชาวบ้านบ้านทรายขาว ที่ตั้งชื่อนี้เพราะตั้งตามที่ตั้งของวัดที่มีทรายที่ขาวสะอาดทั่วทั้งบริเวณ เริ่มแรกมีผู้คนอพยพมาจากบ้านบางเตย (แถวตำบลบางขุนทอง) เข้ามาตั้งบ้านเรือนเพื่ออยู่อาศัยและจัดตั้งเป็นชุมชนขึ้น เรียกชื่อชุมชนของตนเองว่า *บ้านตลิ่งสูง* ผู้คนที่อพยพเข้ามาอยู่บริเวณนี้นับถือศาสนาพุทธจึงได้ริเริ่มสร้างวัดขึ้นมาเพื่อใช้เป็นสถานที่ประกอบพิธีทางศาสนา แล้วใช้ชื่อว่าวัด "วัดทรายขาว" ตามสภาพท้องที่

จากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ 2382 ได้รับพระราชทานวิสุงคามสีมาเมื่อวันที่ 13 กุมภาพันธ์ พ.ศ. 2496 อุโบสถซึ่งบริเวณช่อฟ้ามุขด้านหน้าทำรูปนกหัสดีลิงค์และบัวบรรจุอัฐิ วัดยังมีศาลาหลวงพ่อดำ ซึ่งเป็นเจ้าอาวาสรูปแรกของวัดทรายขาว

อ้างอิง
-------

1. ↑  "บ้านทรายขาว(ปาเซปูเต๊ะ)". ศูนย์ข้อมูลกลางทางวัฒนธรรม.
2. ↑  "วัดทรายขาว". สำนักงานพระพุทธศาสนาแห่งชาติ.
3. ↑  "รัฐมนตรีช่วยว่าการกระทรวงเกษตรและสหกรณ์ เป็นประธานทอดผ้าป่าสามัคคี เพื่อบูรณะปรับปรุงศาลาหลวงพ่อดำ ภายในวัดทรายขาว อ.ตากใบ จ.นราธิวาส". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2019-11-30. สืบค้นเมื่อ 2022-05-01.
**เอชบีโอ** (อังกฤษ: HBO ย่อจาก Home Box Office) เป็นช่องเคเบิลโทรทัศน์แบบเสียค่ารับชมสัญชาติอเมริกัน และเป็นเครือข่ายโทรทัศน์ดาวเทียม มีเจ้าของคือ วอร์เนอร์มีเดีย ภายใต้การบริหารงานของบริษัทในเครือโฮม บ็อกซ์ ออฟฟิศ ไอเอ็นซี (Home Box Office Inc.) รายการในช่องเอชบีโอส่วนใหญ่เป็นภาพยนตร์ ซีรีส์โทรทัศน์ รวมไปถึงภาพยนตร์ที่ผลิตเพื่อออกอากาศในเคเบิลโดยเฉพาะ และยังมีสารคดี การแข่งขันชกมวย สแตนด์อัพ คอเมดีและคอนเสิร์ตด้วย ชาลส์ แฟรนซิต ดอราน เป็นผู้ก่อตั้งของสถานีเคเบิลแบบเสียค่ารับชมที่เก่าแก่ในสัญชาติอเมริกัน

ภาพรวม
------

เมื่อเดือนสิงหาคม ค.ศ.2013 ช่องเอชบีโอให้บริการทั้งหมด 32,445,000 ครัวเรือน (คิดเป็น 28.41% ของลูกค้าเคเบิลและดาวเทียม) ในสหรัฐอเมริกา 
ทำให้กลายเป็นช่องพรีเมี่ยมที่ใหญ่เป็นอันดับสองในประเทศสหรัฐอเมริกา นอกจากนี้ช่องเอชบีโอยังออกอากาศอีกอย่างน้อย 151 ประเทศ มีสมาชิกรวม 114,000,000 สมาชิกทั่วโลก 

รายการบางรายการของช่องเอชบีโอได้ออกอากาศไปยังสถานีโทรทัศน์ช่องอื่น ๆ และมีซีรีส์ รวมไปถึงภาพยนตร์ของเอชบีโอจำนวนมากที่ประสบความสำเร็จ และได้นำออกมาขายในรูปแบบของดีวีดี (เช่น Sex and the City, The Sopranos, The Wire, Entourage, Six Feet Under, Boardwalk Empire, Game of Thrones และ True Blood) อีกทั้งยังได้ออกอากาศในประเทศอื่น ๆ ด้วย เช่น ประเทศแคนาดา, ประเทศออสเตรเลีย และประเทศในทวีปยุโรป

ในปี 2015 เอชบีโอจะเริ่มให้บริการบนอินเทอร์เน็ตผ่านบริการสตรีมมิ่งมีชื่อว่า HBO Go 

1 กรกฎาคม 2021 HBO ASIA เลิกให้บริการช่องสดบนแอปพลิเคชัน HBO GO แต่ยังสามารถรับชมช่อง HBO แบบสดได้จากผู้ให้บริการเคเบิ้ลและเป็นวันเดียวกันที่ช่อง Red by HBO ยุติการออกอากาศอย่างเป็นทางการ

ดูเพิ่ม
-------

* เอชบีโอ เอเชีย

อ้างอิง
-------

1. ↑  Seidman, Robert (23 สิงหาคม ค.ศ.2013). "รายชื่อจำนวนครัวเรือนที่ใช้เคเบิลทีวี เมื่อเดือนสิงหาคม 2013". *TV by the Numbers*. คลังข้อมูลเก่าเก็บจากแหล่งเดิมเมื่อ 2013-08-25. สืบค้นเมื่อ 25 สิงหาคม ค.ศ.2013. `{{cite web}}`: ตรวจสอบค่าวันที่ใน: `|accessdate=` และ `|date=` (help)
2. ↑  Why Doesn't HBO Allow Non-Cable Subscribers To Subscribe To HBO Go à la Hulu?
3. ↑  "HBO: Home Box Office". Time Warner. 24-09-2012. สืบค้นเมื่อ 05-10-2012. `{{cite web}}`: ตรวจสอบค่าวันที่ใน: `|accessdate=` และ `|date=` (help)
4. ↑  James, Meg; Faughnder, Ryan (October 16, 2014). "HBO to offer its programming over the Internet". *Los Angeles Times*. สืบค้นเมื่อ October 16, 2014.
มารียา กุตซารีดา บนดวงตราไปรษณียากรของโรมาเนียปี 2007
**มารียา กุตซารีดา-เกรอตูเนสกู** (โรมาเนีย: *Maria Cuțarida-Crătunescu*; 10 กุมภาพันธ์ 1857 – 16 พฤศจิกายน 1919) เป็นสตรีคนแรกที่ได้เป็นแพทย์ในประเทศโรมาเนีย และเป็นผู้ก่อตั้งสมาคมมารดาในปี 1897 และในปี 1899 ได้ตั้งสถานรับเลี้ยงเด็กขึ้นเป็นแห่งแรกในประเทศ

กุตซารีดาเกิดที่เมืองเกอเลอรัช จบการศึกษาขั้นต้นจากโรงเรียนสตรีเซนตราเลอในบูคาเรสต์ ก่อนจะเข้าศึกษาในคณะแพทยศาสตร์ มหาวิทยาลัยซูริกในปี 1877 ต่อมาเธอได้โอนย้ายไปศึกษาที่มหาวิทยาลัยมองต์เปลีเยร์แทนเนื่องด้วยข้อจำกัดทางภาษา เธอเข้าฝึกงานเป็นแพทย์ที่ปารีส และได้วุฒิบัตรการเป็นแพทย์ในปี 1884 โดยเธอจบการศึกษา *เกียรติยมอันดับหนึ่ง* โดยมีวิทยานิพนธ์จบการศึกษาเกี่ยวกับมะเร็งมดลูกในชื่อ *Hydrorrhee to valeur et dans le cancer du corps semiologique del uters* ต่อมาเธอได้ส่งคำร้องขอมายังโรงพยาบาลบรังโกเวเนสกู (Brâncovenesc Hospital) เพื่อขอทำงานหลังจบการศึกษาในแผนก "โรคสตรี" เธอถูกปฏิเสธโดยไม่ให้เหตุผล และถูกมอบหมายไปประจำเป็นอาจารย์ด้านสุขอนามัย (hygiene) แทน ในปี 1886 เธอได้เป็นหัวหน้าแผนกสุขอนามัยประจำศูนย์พักพิง "นางเอเลนา" (Elena Lady) และในปี 1891 ได้เป็นหัวหน้าแผนกนรีเวชวิทยาของโรงพยาบาลฟีลันโตรเปีย (Filantropia Hospital) ในนครบูคาเรสต์

เธอได้ก่อตั้งสมาคมมารดา (maternal society) ในปี 1897 เพื่อช่วยเหลือเด็กยากไร้ และยังได้รับเชิญไปยังงานประชุมในบรัสเซลส์ (1907) และ โคเปนเฮเกน (1910) ที่ซึ้งเธอได้นำเสนอการทำงานทางการแพทย์ในโรมาเนียที่ริเริ่มขึ้นเพื่อลดอัตราการเสียชีวิตแรกเกิดและเพื่อการศึกษาระบบการดูแลทารกในโรมาเนีย เธอเป็นนักสตรีนิยมคนหนึ่ง และยังมีโอกาสได้นำเสนอ *ผลงานสตรีโรมาเนีย* ซึ่งมีเนื้อหาเกี่ยวกับผลงานวิชาการของสตรีโรมาเนียที่งานประชุมในปารีสเมื่อปี 1990 ระหว่างสงครามโลกครั้งที่หนึ่ง เธอเป็นแพทย์ประจำโรงพยาบาลกองทัพหมายเลข 134 (Military Hospital no. 134) หลังสิ้นสุดสงครามเธอเกษียณอายุก่อนวัย เป็นไปได้ว่าเพราะเหตุผลด้านสุขภาพ เธอเสียชีวิตในปี 1919

อ้างอิง
-------

1. 1 2 3 4 5 6 7 8 9 10  Stănilă, Ionela (November 8, 2013). "Cariera excepțională i-a adus celebritatea. Maria Cuțarida-Crătunescu, prima femeie medic din România, școlită la Paris". *Adevărul* (ภาษาโรมาเนีย). สืบค้นเมื่อ May 25, 2021.
2. ↑  Avram Arina Femei celebre din România. Mică enciclopedie 2
3. ↑  Damian-Constantine E, The first female medical doctor in Romania and their contribution to the development of medical specialists in B6. The Contribution of Women to the Development of History of Science and Technology, International Congress of the History of Science. 16th. Proceedings. B. Symposia. Suppl. (1981)
4. ↑  "Românce de excepție (documentar)". *www.romaniaculturala.ro*. Agerpres. March 8, 2013. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ May 25, 2021.
5. ↑  Mark, George, *Dictionary of feminine personalities of Romania*, Ed Maronia, Bucharest, 2009, ISBN 978-973-7839-55-8, pp. 89-90
เจมส์ คาร์เนกี ดยุกที่ 3 แห่งไฟฟ์ (อังกฤษ: James Carnegie, 3rd Duke of Fife)

ประวัติ
-------

เจมส์ คาร์เนกี ดยุกที่ 3 แห่งไฟฟ์ เกิดเมื่อวันที่ 23 กันยายน ค.ศ. 1929 ณ กรุงลอนดอน เป็นพระโอรสเพียงพระองค์เดียวใน ชาลส์ คาร์เนกี เอิร์ลที่ 11 แห่งโซเทร็ค และ เจ้าหญิงม็อด เคาน์เตสแห่งโซเทร็ค เขาเป็นพระนัดดาใน เจ้าหญิงลูอีส พระราชกุมารี และเป็นพระราชปนัดดาใน พระเจ้าเอ็ดเวิร์ดที่ 7 แห่งสหราชอาณาจักร ในฐานะที่เขาเป็นพระโอรสที่เกิดแก่พระธิดา เขาจึงไม่มีสิทธิ์ในพระอิสริยยศเจ้าในพระราชวงศ์อังกฤษเพียงแต่ถูกจัดให้เป็นพระบรมวงศานุวงศ์เท่านั้น เช่นเดียวกับ อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น ญาติของเขา ทั้งนี้เขายังมีศักดิ์เป็นพระญาติวงศ์ใน สมเด็จพระราชินีนาถเอลิซาเบธที่ 2 แห่งสหราชอาณาจักร เจ้าหญิงมาร์กาเรต เคาน์เตสแห่งสโนว์ดอน และ สมเด็จพระราชาธิบดีฮารัลด์ที่ 5 แห่งนอร์เวย์ ผ่านทางพระมารดา

สมรส
----

เขาแต่งงานและหย่ากับ เลดีแคโรไลน์ เวอร์สลีย์ มีธิดาและบุตรดังนี้

1. เลดีอเล็กซานดรา อีเธอริงตัน
2. เดวิด คาร์เนกี ดยุกที่ 4 แห่งไฟฟ์

บรรดาศักดิ์
-----------

นอกจากเขาจะมีบรรดาศักดิ์เป็น ดยุกที่ 3 แห่งไฟฟ์ ซึ่งเป็นพระประสงค์ส่วนพระองค์ใน เจ้าหญิงอเล็กซานดรา ดัชเชสที่ 2 แห่งไฟฟ์ (พระมาตุจฉา) ที่ประทานให้แก่เขาแล้วนั้น ยังมีบรรดาศักดิ์อื่นๆดังนี้

1. เอิร์ลที่ 12 แห่งโซเทร็ค
2. เอิร์ลที่ 3 แห่งมัลดัฟฟ์
3. ลอร์ดคาร์เนกีที่ 12 แห่งคีนาริด
4. ลอร์ดคาร์เนกีที่ 12 แห่งคีนาริดและริชาร์ล
5. บารอนที่ 4 แห่งแบร์นฮาร์ด ในเฟอร์เนียร์แห่งเมืองฟอร์ไฟ
6. คาร์เนกีที่ 9 แห่งบารอนเน็ต
**วัดพระยาออก** เป็นโบราณสถานที่ตั้งอยู่ภายในโรงเรียนพิบูลวิทยาลัย ซึ่งอยู่ไม่ไกลจากแนวคูเมืองและกำแพงเมืองชั้นใน ในตำบลทะเลชุบศร อำเภอเมืองลพบุรี จังหวัดลพบุรี

ประวัติ
-------

วัดพระยาออกสร้างขึ้นสมัยสมเด็จพระนารายณ์มหาราช ประวัติการสร้างไม่ชัดเจน ศาสนาสถานแห่งนี้มีพระพุทธรูปปูนปั้นขนาดใหญ่ศิลปะอยุธยา ชาวบ้านเรียกว่า *หลวงพ่อขาว* ด้านหลังองค์พระมีผนังก่ออิฐถือปูนติดอยู่ทั้งหมดตั้งประดิษฐานบนฐานศิลาแลง และยังพบชิ้นส่วนพระพุทธรูปหินทรายสมัยลพบุรี สภาพชำรุดไม่สมบูรณ์ จำนวน 11 ชิ้น จากรูปแบบศิลปกรรมของพระพุทธรูปปูนปั้นหลังติดผนังอุโบสถที่ไม่สามารถเคลื่อนย้ายได้ ทำให้สามารถกำหนดค่าอายุของวัดพระยาออกได้ว่าอาจสร้างขึ้นในสมัยอยุธยา สันนิษฐานว่าสร้างราว พ.ศ. 2209–2231 ในรัชสมัยสมเด็จพระสรรเพชญ์ที่ 8

โรงเรียนพิบูลวิทยาลัยได้ทำวิหารโถงทรงจัตุรมุขคลุมทับเหนือพระประธาน ผนังปูนและฐานศิลาแลงเมื่อ พ.ศ. 2516 โดยมีสมเด็จพระอริยวงศาคตญาณ (ปุ่น ปุณฺณสิริ) ได้เสด็จมาทรงวางศิลาฤกษ์ กรมศิลปากรประกาศขึ้นทะเบียนเป็นโบราณสถาน ตามประกาศในราชกิจจานุเบกษา เล่ม 53 ตอนที่ 24 เมื่อวันที่ 2 สิงหาคม พ.ศ. 2479

การสำรวจเบื้องต้นภายในเขตโบราณสถานวัดพระยาออก ยังได้พบบ่อน้ำศิลาแลง มีกรงเหล็กสร้างครอบทับอีกชั้นหนึ่งอยู่ในบริเวณใกล้เคียงกันด้วย

หลวงพ่อขาว
----------

หลวงพ่อขาว เป็นพระพุทธรูปปูนปั้น หน้าตักกว้าง 4.2 เมตร ประทับนั่งปางสมาธิขัดราบ เหนือฐานบัว ปัจจุบันได้ถูกพอกทับเป็นฐานหน้ากระดาน ครองจีวรห่มเฉียง ชายสังฆาฏิตัดตรงยาวจรดพระนาภี ชายจีวรยาวพาดข้อพระกรซ้าย พระพักตร์ค่อนข้างเหลี่ยม พระขนงต่อกันคล้ายปีกกา ได้รับอิทธิพลศิลปะเขมร พระรัศมีเป็นเปลวซึ่งได้รับอิทธิพลของศิลปะสมัยสุโขทัย มีลักษณะศิลปะอู่ทองรุ่นที่ 2 สิ่งที่แปลกคือ องค์พระหันพระพักตร์ไปทางทิศตะวันตกซึ่งหันพระพักตร์แบบเดียวกับพระประธานในอุโบสถวัดพระศรีรัตนมหาธาตุ วัดพุทไธศวรรย์ วัดพระราม และวัดมหาธาตุ จังหวัดพระนครศรีอยุธยา จึงสันนิษฐานว่าอาจสร้างในยุคยอยุธยาตอนต้น

พระประธานองค์นี้มีผนังก่ออิฐฉาบปูนพร้อมเสา 2 ต้น ติดอยู่ที่ด้านหลังโดยมีความกว้างน้อยกว่าขนาดหน้าตักของพระพุทธรูปประธานเพียงเล็กน้อย ส่วนความสูงของผนังปูนแผ่นนี้อยู่ที่ระดับประมาณพระเนตรของพระประธานเท่านั้น พระประธานและผนังปูนนี้ตั้งวางอยู่บนฐานศิลาแลงขนาดใหญ่

อ้างอิง
-------

1. ↑  "วัดพระยาออก". แหล่งศิลปกรรมอันควรอนุรักษ์ - สิ่งแวดล้อมศิลปกรรม. คลังข้อมูลเก่าเก็บจากแหล่งเดิมเมื่อ 2023-06-01. สืบค้นเมื่อ 2022-04-14.
2. ↑  "หลวงพ่อขาว วัดพระยาออก". ข่าวสด.
3. ↑  "สักการะ 'หลวงพ่อขาว วัดพระยาออก' ร่วมกิจกรรมเดิน-วิ่ง 119 ปี พิบูลวิทยาลัย". สยามรัฐออนไลน์. คลังข้อมูลเก่าเก็บจากแหล่งเดิมเมื่อ 2018-07-28. สืบค้นเมื่อ 2022-04-14.
**วัดกองแขก** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกองแขก อำเภอแม่แจ่ม จังหวัดเชียงใหม่ มีเนื้อที่ 1 ไร่ 60 ตารางวา

วัดกองแขกตั้งวัดเมื่อ พ.ศ. 1224 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532 ผู้สร้างวัดเป็นชาวบ้านชุมชนบ้านกองแขกซึ่งเป็นชุมชนเก่าแก่ อันเป็นที่รวมของกลุ่มชาวบ้านที่อพยพมาจากจังหวัดต่าง ๆ เช่น ชาวแม่พริกจากลำปาง ชาวเชียงแสนจากเชียงราย ชาวน่าน เชียงคำ เป็นต้น จิตรกรรมฝาผนังเขียนโดยช่างชาวลำปางซึ่งได้อพยพเข้ามาอยู่ที่อำเภอแม่แจ่มในช่วงเวลานั้น มีลักษณะปาดป้ายปลายพู่กันอย่างเฉียบคม ทั้งในรูปพุทธประวัติ รูปเทวดาฟ้อนรำ และชาดกต่าง ๆ

จากจารึกอักษรล้านนาโบราณที่อาสนะ ระบุว่า ผู้ริเริ่มสร้างวัดเป็นผู้หญิงชื่อ เจ้าแม่ คำเครือ มาจากลำพูน และตุ๊เจ้ากันธิยะ มาจากลำปาง มีต๊าวตี๋โต้ง เป็น ช่างปั้นพระประธาน และมีครูบาคำ เป็นผู้รวบรวมช่างที่มีฝีมือช่วยกันสร้าง วิหารของวัดระบุว่าสร้างเมื่อ พ.ศ. 1224 โบราณวัตถุภายในวัด ได้แก่ แท่นแก้ว รองรับพระประธาน ธรรมาสน์ และอาสนะ ทั้งสามอย่าง เจ้าแม่คำเครือ เอาบรรทุกหลังช้างมาจากลำพูน

อ้างอิง
-------

1. ↑  "วัดกองแขก". การท่องเที่ยวแห่งประเทศไทย (ททท.).
2. ↑  "วัดกองแขก".
**เจ้าชายพกซอง** (เกาหลี: 복성군,ค.ศ. 1509-1533) พระราชโอรสองค์ใหญ่ของ พระเจ้าชุงจง ที่ประสูติแต่ พระสนมคย็องบิน สิ้นพระชนม์เพราะถูกปรักปรำ

พระราชประวัติ
-------------

**เจ้าชายพกซอง** ประสูติเมื่อ เดือน 11 ปี ค.ศ. 1509 เนื่องจากพระมารดาขององค์ชายคือ พระสนมคย็องบิน ทรงมีความทะเยอทะยานหมายมั่นที่จะเป็นพระมเหสีและให้พระโอรสได้เป็นรัชทายาททำให้มีขุนนางและเชื้อพระวงศ์บางส่วนไม่พอใจ

ในปี ค.ศ. 1524 พระนางมุนจ็องโปรดเกล้าให้เจ้าชายพกซองอภิเษกกับหญิงสาวจากตระกูลยุนซึ่งพระนางได้เลือกเอาไว้แล้วทำให้พระสนมมคย็องบินไม่พอพระทัย

ต่อมาในปี ค.ศ. 1527 คิม อันโล ขุนนางผู้ใหญ่ที่ถูกเนรเทศเพราะคดีนำที่ดินของหลวงไปเป็นของตนเองได้ให้คนนำซากหนูตายไปผูกที่ต้นไม้หลังตำหนัก **ทงกุง** (ตำหนักตะวันออก) ของรัชทายาทพร้อมกับใส่ความว่าผู้บงการในคดีนี้คือพระสนมคย็องบินและเจ้าชายพกซ็องรวมถึงพระสุนิสา (ลูกสะใภ้) ของพระสนมด้วยทำให้ทั้งสามถูกเนรเทศไปอยู่บ้านเดิมของ พัก วอนจง ที่ ซังจู จากเหตุการณ์นี้ทำให้คิมอันโลได้กลับเข้าราชสำนักอีกครั้ง

ในปี ค.ศ. 1533 คิมอันโลและ ยุนอิม สองแกนนำ ฝ่ายยุนใหญ่ เกรงว่าพระสนมและเจ้าชายจะกลับมาจึงได้สร้างสถานการณ์หน้ากากผีข่มขวัญและได้กราบทูลให้สำเร็จโทษทั้งสองด้วยการประทานยาพิษ

พระราชวงศ์
----------

* พระบิดา: พระเจ้าชุงจง
* พระมารดา: พระสนมคย็องบิน
* พระชายา: พระชายายุน แห่งพาพยอง

พงศาวลี
-------

| พงศาวลีของเจ้าชายพกซ็อง |
| --- |
| 

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. พระเจ้าเซโจ |
|   |
|   |   |   |   |   |
|
|   | 8. เจ้าชายรัชทายาทอึยกย็อง |   |
|   |
|   |   |   |   |   |   |   |   |
|
|   | 17. พระนางช็องฮี |
|   |
|   |   |   |   |   |
|
|   | 4. พระเจ้าซ็องจงแห่งโชซ็อน |   |
|   |
|   |   |   |   |   |   |   |   |   |   |   |
|
|   | 18. ฮันฮว็อก |
|   |
|   |   |   |   |   |
|
|   | 9. พระนางอินซู |   |
|   |
|   |   |   |   |   |   |   |   |
|
|
|
|
|
|   | 2. พระเจ้าชุงจง |   |
|   |
|   |   |   |   |   |   |   |   |   |   |   |   |   |   |
|
|
|
|
|
|   | 10. ยุน โฮ |   |
|   |
|   |   |   |   |   |   |   |   |
|
|
|
|
|
|   | 5. พระนางช็องฮย็อน |   |
|   |
|   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|   | 1. **เจ้าชายพกซ็อง** |   |
|   |
|   |   |   |   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|   | 3. พระสนมคย็องบิน |   |
|   |
|   |   |   |   |   |   |   |   |   |   |   |   |   |   |
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
**เจ้าชายอึนจ็อน** (은전군,1759-1778) เป็นพระราชอนุชาต่างพระราชมารดาของ พระเจ้าช็องโจ ถูกเนรเทศเพราะแผนของคนชั่วที่ต้องการโค่นล้มพระราชาและยกพระองค์ขึ้นเป็นพระราชาแทนแต่แผนการล้มเหลว

**เจ้าชายอึนจ็อน** ประสูติเมื่อปี ค.ศ. 1759 ในรัชกาล พระเจ้าย็องโจ พระอัยกาเป็นพระโอรสของ เจ้าชายรัชทายาทซาโด และเป็นพระราชอนุชาต่างพระราชมารดาของ พระเจ้าช็องโจ เมื่อพระเจ้ายองโจผู้เป็นพระอัยกาสวรรคตลงในปี ค.ศ. 1776 องค์ชายลีซานพระราชนัดดารัชทายาทและพระเชษฐาขององค์ชายอึนจอนจึงได้ขึ้นครองราชย์เป็น พระเจ้าช็องโจ ได้ทรงทำการกวาดล้างขุนนางฝ่ายโนนนที่มีผู้นำคือ ฮงพงฮัน พระบิดาของ พระนางเฮกย็อง พระพันปีของพระเจ้าช็องโจซึ่งสนับสนุนพระเจ้าย็องโจจนแทบจะหมดสิ้นและยกฝ่ายโซนนที่สนับสนุนพระองค์ขึ้นมามีอำนาจแทนทำให้ ฮงซังบอม ขุนนางฝ่ายโนนนซึ่งเป็นพระญาติไม่พอใจได้ร่วมมือกับขุนนางฝ่ายโนนนบางส่วนวางแผนปลงพระชนม์พระเจ้าจองโจในงานพิธีฉลองราชาภิเษกครบ 1 ปีและยกองค์ชายอึนจอนขึ้นเป็นพระราชาองค์ใหม่แต่แผนการนี้ไม่สำเร็จถูกจับได้ฮงซังบอมและเหล่าขุนนางถูกประหารส่วนองค์ชายอึนจอนถูกเนรเทศและสิ้นพระชนม์ในปี 1778 ขณะพระชนม์เพียง 19 พรรษา

พระราชวงศ์
----------

* พระบิดา: เจ้าชายรัชทายาทซาโด
* พระมารดา: พระสนมคยองบิน ตระกูลปาร์ค
* พระชายา: พระชายาโจ แห่งพยองยาง
* พระโอรสบุญธรรม: องค์ชายพุงกเย อีดัง (พระโอรสในองค์ชายอึนออน พระเชษฐาต่างพระมารดา)
**วัดเสนานุชรังสรรค์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกั่วป่า อำเภอตะกั่วป่า จังหวัดพังงา

วัดเสนานุชรังสรรค์ เดิมชาวบ้านเรียก **วัดใหม่กำแพง** พระยาเสนานุชิต (นุช ณ นคร) ผู้สำเร็จราชการเมืองตะกั่วป่าเป็นผู้สร้างเมื่อปี พ.ศ. 2390 หลังจากที่ได้สร้างเมือง ที่ว่าการ และที่พำนักแล้ว จึงได้สร้างวัดเพื่อสืบอายุพระพุทธศาสนาให้มั่นคงถาวรในเมืองตะกั่วป่า และเห็นว่าพื้นที่เชิงเขาฉมังคีรี ตำบลตลาดเหนือ ใกล้สำนักสงฆ์วัดควนป้อม เป็นที่ว่างเปล่ามีอาณาบริเวณกว้างพอสมควร จึงจัดการเกลี่ยพื้นที่ด้านตะวันออกให้ราบ ก่อกำแพงด้วยอิฐถือปูนสูง 2 เมตร มีประตูสี่ประตู คือ ด้านทิศตะวันตก และทิศตะวันออก ด้านละสองประตู แล้วสร้างอุโบสถขึ้นตอนกลาง ตามแบบวัดมหรรณพารามวรวิหาร และสร้างพระประธานหล่อด้วยโลหะ หน้าตักกว้างสองศอกคืบ สร้างศาลาการเปรียญสองหลัง แบบกึ่งถาวร พื้นก่อด้วยอิฐ เสาไม้แก่น หลังคามุงสังกะสี ปัจจุบันศาลาการเปรียญทางทิศใต้ ดัดแปลงเป็นศาลาบำเพ็ญกุศล ส่วนศาลาทางด้านทิศเหนือสร้างเป็นกุฏิสงฆ์สองชั้นกึ่งถาวร วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2449 เขตวิสุงคามสีมากว้าง 20.25 เมตร ยาว 10 เมตร ได้ผูกพัทธสีมาเมื่อประมาณ พ.ศ. 2451 วัดเสนานุชรังสรรค์เคยเป็นสถานที่ถือน้ำพิพัฒน์สัตยาตลอดมา ในสมัยก่อนการเปลี่ยนแปลงการปกครอง พ.ศ. 2475

อุโบสถเป็นสถาปัตยกรรมแบบพระราชนิยมในรัชสมัยพระบาทสมเด็จพระนั่งเกล้าเจ้าอยู่หัว ที่ได้รับอิทธิพลจากแบบของจีน มีผังเป็นรูปสี่เหลี่ยมผืนผ้า ก่อฐานแยกพื้นข้างในประธาน และชาลารอบตัวอาคารสูงกว่าระดับดิน ริมชาลาก่อเสารายเป็นเสาสี่เหลี่ยมขึ้นไปรับพาไลทั้งสี่ด้าน หลังคามุงด้วยกระเบื้องเกร็ดสามชั้น ต่อมาภายหลัง หลังคาได้หักพังลงมา ทางวัดได้จัดการซ่อมขึ้นใหม่ โดยลดลงเสียชั้นหนึ่งแล้วมุงด้วยสังกะสี วัดได้รับการลงทะเบียนเป็นโบราณสถานที่ได้รับการขึ้นทะเบียนโดยกรมศิลปากร เมื่อ พ.ศ. 2539

อ้างอิง
-------

1. ↑  "ผู้ว่าฯ พังงา พร้อมพุทธศาสนิกชน ทอดกฐินสามัคคีวัดเสนานุชรังสรรค์ อ.ตะกั่วป่า". สำนักข่าว กรมประชาสัมพันธ์. คลังข้อมูลเก่าเก็บจากแหล่งเดิมเมื่อ 2021-07-09. สืบค้นเมื่อ 2021-07-07.
2. ↑  "วัดเสนานุชรังสรรค์". ระบบภูมิสารสนเทศ แหล่งมรดกทางศิลปวัฒนธรรม.
3. ↑  "วัดเสนานุชรังสรรค์". มรดกทางพระพุทธศาสนา.
4. ↑  "วัดเสนานุชรังสรรค์". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
***โคด้า หัวใจไม่ไร้เสียง*** (อังกฤษ: CODA) เป็นภาพยนตร์แนวก้าวผ่านวัยและหัสนาฏกรรมที่ออกฉายในปี 2021 เขียนบทและกำกับโดยไซอัน เฮเดอร์ ดัดแปลงจากภาพยนตร์ฝรั่งเศส-เบลเยียมเมื่อปี 2014 เรื่อง *ร้องเพลงรัก ให้ก้องโลก* ภาพยนตร์นำแสดงโดยเอมีเลีย โจนส์ ในบท รูบี รอสซี เด็กที่มีพ่อแม่เป็นคนหูหนวก (CODA) และเป็นสมาชิกเพียงคนเดียวในครอบครัวที่ได้ยินเสียง ผู้ซึ่งพยายามช่วยเหลือครอบครัวของเธอประคับประคองธุรกิจประมงไปพร้อม ๆ กับการไล่ตามความฝันที่จะเป็นนักร้อง

ภาพยนตร์มีการใช้นักแสดงหูหนวกมาร่วมแสดงกับโจนส์ โดยสื่อสารด้วยภาษามืออเมริกัน ร่วมด้วยเอวเฆนิโอ เดร์เบซ, ทรอย คอตเซอร์, เฟอร์เดีย วอลช์-พีโล, แดเนียล ดูแรนต์ และมาร์ลี แมตลิน แสดงในบทบาทสมทบ ภาพยนตร์ถือเป็นการผลิตร่วมกันระหว่างประเทศฝรั่งเศสและสหรัฐ โดยมี ฟีลิป รุสแล จาก *ร้องเพลงรัก ให้ก้องโลก* กลับมาทำหน้าที่เป็นผู้อำนวยการสร้างอีกครั้ง ภาพยนตร์ถ่ายทำที่กลอสเตอร์ รัฐแมสซาชูเซตส์ ในสหรัฐ

*โคด้า หัวใจไม่ไร้เสียง* ฉายรอบปฐมทัศน์โลกเมื่อวันที่ 28 มกราคม 2021 ที่เทศกาลภาพยนตร์ซันแดนซ์ 2021 ซึ่งแอปเปิลได้รับสิทธิ์เป็นผู้จัดจำหน่าย และฉายบนบริการสตรีมมิง แอปเปิลทีวี+ เมื่อวันที่ 13 สิงหาคม 2021 ภาพยนตร์ได้รับคำวิจารณ์เชิงบวกเป็นส่วนใหญ่จากนักวิจารณ์ โดยชื่นชมบทภาพยนตร์ของเฮเดอร์และการแสดงของคอตเซอร์ แม้ผลตอบรับจากผู้ชมหูหนวกจะแตกออกเป็นหลายขั้วก็ตาม ภาพยนตร์ได้รับเลือกจากสถาบันภาพยนตร์อเมริกันให้เป็นหนึ่งในสิบภาพยนตร์แห่งปี 2021 และตั้งแต่นั้นมาก็ถูกยกให้เป็นหนึ่งในภาพยนตร์ที่ดีที่สุดในคริสต์ทศวรรษ 2020

*โคด้า หัวใจไม่ไร้เสียง* ได้รับรางวัลมากมาย รวมถึงรางวัลออสการ์จำนวน 3 สาขา ได้แก่ ภาพยนตร์ยอดเยี่ยม, นักแสดงสมทบชายยอดเยี่ยม สำหรับคอตเซอร์ และบทภาพยนตร์ดัดแปลงยอดเยี่ยม กลายเป็นภาพยนตร์เรื่องที่เจ็ดที่ได้รับรางวัลภาพยนตร์ยอดเยี่ยมที่ชนะทุกสาขาที่ได้เข้าชิง ต่อจาก *วิงส์* (1927), *แกรนด์โฮเทล* (1932), *อิตแฮปเพนวันไนต์* (1934), *จีจี้ สาวโลกีย์* (1958), *จักรพรรดิโลกไม่ลืม* (1987) และ *ลอร์ดออฟเดอะริงส์: มหาสงครามชิงพิภพ* (2003) และยังเป็นภาพยนตร์เรื่องแรกที่จัดจำหน่ายโดยบริการสตรีมมิงและภาพยนตร์เรื่องแรกที่เปิดตัวในเทศกาลภาพยนตร์ซันแดนซ์ที่ได้รับรางวัลภาพยนตร์ยอดเยี่ยม โดยคอตเซอร์กลายนักแสดงชายหูหนวกคนแรกที่ได้รับรางวัลออสการ์และรางวัลแบฟตา

อ้างอิง
-------

1. ↑  "Berlin: International Buyers Up in Arms Over Buy-Back Proposals Post-'Coda' (Exclusive)". *The Hollywood Reporter*. March 2021. เก็บจากแหล่งเดิมเมื่อ November 5, 2021. สืบค้นเมื่อ November 2, 2021.
2. ↑  "*CODA (2021)*". *The Numbers*. Nash Information Services, LLC. สืบค้นเมื่อ August 18, 2023.
3. ↑  "The 10 Best Movies of the 2020s (So Far) Ranked". *Screen Rant*. March 20, 2022.
4. ↑  "The 10 Best Drama Movies of the 2020s So Far, Ranked". *Collider*. August 24, 2023.

แหล่งข้อมูลอื่น
---------------

* *โคด้า หัวใจไม่ไร้เสียง* ที่อินเทอร์เน็ตมูวีเดตาเบส
* *โคด้า หัวใจไม่ไร้เสียง* ที่เมทาคริติก
* *โคด้า หัวใจไม่ไร้เสียง* ที่รอตเทนโทเมโทส์
**การส่งผู้ร้ายข้ามแดน** (อังกฤษ: extradition) เป็นกระบวนการอย่างเป็นทางการซึ่งประเทศหนึ่งส่งส่งตัวผู้ต้องสงสัยหรือผู้ต้องโทษไปประเทศอื่น การส่งผู้ร้ายข้ามแดนปกติมีสนธิสัญญาระหว่างประเทศวางระเบียบ เมื่อกฎหมายบังคับให้ส่งผู้ร้ายข้ามแดน เช่น ในระหว่างเขตอำนาจต่ำกว่าชาติ มโนทัศน์นี้ทั่วไปอาจรู้จักว่า การส่งผู้ร้ายข้ามรัฐ (rendition) เป็นกลไกโบราณ สืบย้อนไปถึงศตวรรษที่ 13 ก่อนคริสตกาล เมื่อฟาโรห์อียิปต์ แรเมซีสที่ 2 ทรงเจรจาสนธิสัญญาการส่งผู้ร้ายข้ามแดนกับพระมหากษัตริย์ฮิตไทต์ ฮัททูซิลีที่ 3

รัฐเอกราช (รัฐที่ขอ) ตรงแบบยื่นคำขออย่างเป็นทางการต่อรัฐเอกราชอีกรัฐหนึ่ง (รัฐที่ถูกขอ) ผ่านกระบวนการส่งผู้ร้ายข้ามแดน หากพบผู้หลบหนีคดีอาญาในดินแดนขอรัฐที่ถูกขอ แล้วรัฐที่ถูกขออาจจับกุมผู้หลบหนีคดีอาญาและทำให้ผู้นั้นอยู่ใต้บังคับแห่งกระบวนการส่งผู้ร้ายข้ามแดน กระบวนการส่งผู้ร้ายข้ามแดนที่จะใช้กับผู้หลบหนีคดีอาญานั้นขึ้นอยู่กับกฎหมายและการปฏิบัติของรัฐที่ถูกขอ

ประวัติ
-------

การส่งผู้ร้ายข้ามแดนเริ่มมีตั้งแต่ศตวรรษที่ 13 โดยสนธิสัญญาอียิปต์กับฮิทไทท์ สนธิสัญญาแรเมซีส-ฮัททูซิลี ที่ทำขึ้นในปี 1280 ที่กล่าวถึงให้ประเทศส่งศัตรูทางการเมืองที่หลบหนีไปอยู่ในประเทศ

การส่งผู้ร้ายข้ามแดนในประเทศไทย
-------------------------------
**หลวงปู่สี ฉนฺทสิริ** เกิดเมื่อวันที่ 10 เมษายน พ.ศ. 2392 ตรงกับปลายรัชสมัยของพระบาทสมเด็จพระนั่งเกล้าเจ้าอยู่หัว ท่านเป็นพระลูกวัดในสังกัด วัดเขาถ้ำบุญนาค ซึ่งขณะนั้น หลวงพ่อมหาสมบูรณ์ ปริสัมปุณโน เป็นเจ้าอาวาสได้นิมนต์หลวงปู่มาจำวัดเพื่อให้ช่วยสร้างวัด

ประวัติ
-------

**หลวงปู่สี ฉนฺทสิริ** เกิดเมื่อ ปีจอ พ.ศ. 2393 (นับแบบใหม่) (14 มีนาคม พ.ศ. 2393 - 1 เมษายน พ.ศ. 2394) หรือ วันที่ 10 เมษายน พ.ศ. 2392 เป็นชาวเมืองสุรินทร์ เมื่ออายุ 21 ปี ถูกเกณฑ์ทหารเข้ารับราชการ และเมื่อปลดจากสภาพการเป็นทหารมาแล้ว ท่านก็มายึดใช้อาชีพค้าวัว ค้าควายและเป็นพรานอยู่แถวเขตช่องแค ซึ่งแต่เดิมมีสภาพเป็นป่าดงดิบและยังไม่ได้ตั้งเป็นอำเภอตาคลี ใช้ชีวิตเป็นหนุ่มอยู่หลายปีและรู้สึกเบื่อหน่ายทางโลก จึงได้อุปสมบทเมื่อ พ.ศ. 2431 โดยมี พระครูธรรมขันธ์สุนทร เป็นพระอุปัชฌาย์ เมื่อบวชได้ระยะหนึ่งแล้ว จึงได้ย้ายมาจำพรรษาอยู่ที่ ถ้ำเขาเสียบ เขตช่องแค อำเภอตาคลี เพราะก่อนบวชท่านเคยอยู่ในเขตนี้มาก่อน ก่อนที่จะมาอยู่ที่วัดเขาถ้ำบุญนาค อำเภอตาคลีนั้น หลวงปู่สีอยู่ที่วัดหนองลมพุก อำเภอโนนสังข์ จังหวัดอุดรธานี ใน พ.ศ. 2512 พระพระครูนิวิฐปริยัติคุณ พร้อมด้วยชาวบ้าน ได้พากันไปนิมนต์หลวงปู่ให้มาอยู่ที่วัดเขาถ้ำบุญนาค ในระยะแรกที่หลวงปู่มาอยู่ที่วัดเขาถ้ำบุญนาคนั้น ท่านจำพรรษาอยู่ที่กุฏิไม้หลังเล็กๆหน้าปากทางขึ้นถ้ำ (ปัจจุบันได้รื้อไปแล้ว) ในขณะนั้นคนในตลาดตาคลียังไม่ค่อยมีใครรู้จักหลวงปู่ และท่านก็ไม่ได้แสดงอิทธิฤทธิ์อันใดให้ใครรู้ วันหนึ่งๆท่านจะนั่งตะบันหมากฉัน การฉันหมากของท่านก็ไม่เหมือนใคร เพราะไม่ได้ฉันเปลือกไม้ที่มีขายตามท้องตลาดเหมือนที่คนกินหมากทั่วไปซื้อมากิน ท่านจะฉันแก่นไม้คูนแดงซึ่งจะมีคนตัดมาถวายตลอด โดยนำมาฟันเป็นชิ้นๆ แล้วนำลงตำให้ละเอียดแล้วจึงฉันกับหมากแทนเปลือกไม้ กิจสงฆ์ของท่านที่ทำเป็นประจำก็คือ จะสรงน้ำตอนประมาณบ่าย 3-4 โมงเย็นทุกวันและหลวงปู่จะตื่นนอนทำวัตรเช้าตอนตี 3 ทุกวัน บทสวดมนต์ที่หลวงปู่สวดเป็นประจำคือ บท "กรณียเมตสูตร" เป็นประจำ เรื่องมนต์นี้ พระอาจารย์ประเทือง เคยถามหลวงปู่ว่าสวดมนต์บทไหนดี หลวงปู่จะบอกว่า "ดีทุกบท" บทที่สำคัญ "กรณียเมตสูตร" ให้นั่งภาวนา ทำวัตรสวดมนต์อย่าให้ขาด ท่านได้มรณภาพเมื่อ 23 กุมภาพันธ์ พ.ศ. 2520 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รวมอายุได้ 126 ปี - 127 ปี บวชพระมาได้ 89 พรรษา

อ้างอิง
-------

1. ↑  "ประวัติหลวงปู่สี ฉันทสิริ อีกสำนวนหนึ่ง 01". *www.dharma-gateway.com*.
2. ↑  "ประวัติ หลวงปู่สี ฉันทสิริ วัดเขาถ้ำบุญนาค – เรารักวัดหลวงพ่อสด".
3. ↑  "ประวัติหลวงปู่สี ฉันทสิริ อีกสำนวนหนึ่ง 01". *www.dharma-gateway.com*.
4. ↑  "‘พระอริยเถราจารย์ 7 แผ่นดิน’ หลวงปู่สี วัดเขาถ้ำบุญนาค เก็บถาวร 2022-03-09 ที่ เวย์แบ็กแมชชีน

แหล่งข้อมูลอื่น
---------------

* หลวงปู่สี เก็บถาวร 2017-12-28 ที่ เวย์แบ็กแมชชีน
* หลวงปู่สี ฉนฺทสิริ
* วันมรณภาพของหลวงปู่สี เก็บถาวร 2010-07-28 ที่ เวย์แบ็กแมชชีน
* วัตถุมงคลของหลวงปู่สี วัดเขาถ้ำบุญนาค
**ชินรามยอน** (อังกฤษ: Shin Ramyun) เป็นตราสินค้าบะหมี่กึ่งสำเร็จรูป (รวมถึงบะหมี่กึ่งสำเร็จรูปแบบถ้วย) ที่ผลิตโดยนงชิม บริษัทอาหารจากประเทศเกาหลีใต้ เริ่มต้นผลิตตั้งแต่วันที่ 1 ตุลาคม 1986 ปัจจุบันได้ส่งออกไปมากกว่า 100 ประเทศ และเป็นตราสินค้าบะหมี่กึ่งสำเร็จรูปที่ขายดีที่สุดในเกาหลีใต้

บะหมี่กึ่งสำเร็จรูปของชินราเมียนเป็นที่รู้จักกันดีในเรื่องของความเผ็ด โดยมีการผลิตอย่างน้อยในสี่รูปแบบ: ชินรามยอนดั้งเดิม, ชินรามยอนแบล็ค ซึ่งเริ่มผลิตในปี 2011, ชินรามยอนเรด ซุปเปอร์สไปซี่ ที่เริ่มวางขายในปี 2019, และชินรามยอนรสกุ้ง ในซองของชินรามยอนตามปรกติจะประกอบไปด้วย บะหมี่ ผงปรุงรส และผักอบแห้งเกล็ด ในชินรามยอนแบล็คจะมีการบรรจุซุปสต็อกเนื้ออีกซองหนึ่ง ซึ่งช่วยให้ซุปมีรสชาติที่เข้มข้นยิ่งขึ้น

ประวัติ
-------

ชินราเมียนเปิดตัวครั้งแรกในเดือนตุลาคม 1986 โดยนงชิม โดยทีมวิจัยและพัฒนาของนงชิมได้รับแรงบันดาลใจจาก Sogogijanguk (소고기장국) กะหล่ำปลีรสเผ็ดกับสตูว์เนื้อ ซึ่งเป็นหนึ่งในอาหารเกาหลีแบบดั้งเดิมที่ได้รับความนิยม

หลังจากเปิดตัวชินราเมียน ส่วนแบ่งการตลาดบะหมี่กึ่งสำเร็จรูปของนงชิมเพิ่มสูงถึง 46.3% ในปี 1987 และเกิน 50% เป็นครั้งแรกในปี 1988 (53.8%) โดยชินราเมียนเพียงอย่างเดียวมีส่วนแบ่งตลาดกว่า 20% จึงทำให้ชินราเมียนกลายเป็นตราสินค้าบะหมี่กึ่งสำเร็จรูปชั้นนำในประเทศเกาหลีใต้

ในเดือนสิงหาคม ปี 2014 นงชิมได้ปรับปรุงสูตรบะหมี่กึ่งสำเร็จรูปเพื่อให้มีความเคี้ยวได้มากยิ่งขึ้น พร้อมปรับปรุงบรรจุภัณฑ์ภายนอกใหม่

ในปี 2007 นงชิมเปิดตัวชินรามยอนรสกิมจิ

ในปี 2019 นงชิมเปิดตัวบะหมี่แบบไม่ทอดในซอง ซึ่งมีลดจำนวนแคลอรี่ลงเกือบครึ่งหนึ่ง

ในปี 2023 เปิดตัว Shin Gold (รสไก่) และ Shin Green (รสเต้าหู้และเห็ด) ในสหรัฐอเมริกา

ในปี 2018 ชินราเมียนมียอดขายรวมถึงสองหมื่นแปดพันล้านซองนับตั้งแต่เปิดตัวครั้งแรก ชินราเมียนอยู่ในรายชื่อ National Brand Consumption Index (NBCI) โดยเป็นแบรนด์อันดับ 1 ในเกาหลีใต้ (2012–2016) ในด้านการรับรู้แบรนด์และพลังของแบรนด์

### ชื่อ

ชินรามยอนในภาษาเกาหลีแปลว่า "บะหมี่กึ่งสำเร็จรูปรสเผ็ด" โดยการใส่อักษรฮันจา "辛" ซึ่งแปลว่า "เผ็ด" ในซองบรรจุภัณฑ์ นอกจากนี้ตัวอักษรยังเป็นนามสกุลของผู้ก่อตั้งนงชิมชิน ชุน-โฮ และพี่ชายของเขา ชิน กย็อก-โฮ ผู้ก่อตั้ง Lotte

อ้างอิง
-------

1. ↑  "브랜드관 | 농심". *brand.nongshim.com*. สืบค้นเมื่อ 8 June 2016.
2. ↑  "브랜드관 | 농심". *brand.nongshim.com*. สืบค้นเมื่อ 8 June 2016.
3. 1 2  "신라면, 더 쫄깃해진 면발…세계인 울리는 '국가대표 라면'". *hankyung.com*. 17 February 2016. สืบค้นเมื่อ 8 June 2016.
4. ↑  헤럴드경제 (26 February 2016). "서른살 신라면 '辛기록'은 계속된다". *news.heraldcorp.com*. สืบค้นเมื่อ 8 June 2016.
5. ↑  MoneyToday (16 February 2016). "농심 신라면, 누적매출 10兆 돌파…30년간 280억개 팔렸다 - 머니투데이 뉴스". *www.mt.co.kr*. สืบค้นเมื่อ 8 June 2016.
6. ↑  "NBCI". *www.nbci.or.kr*. คลังข้อมูลเก่าเก็บจากแหล่งเดิมเมื่อ 27 October 2020. สืบค้นเมื่อ 9 June 2016.
7. ↑  Newsis. "10조원 어치 팔린 '농심 신라면'…세계입맛 사로잡다:: 공감언론 뉴시스통신사 ::". *www.newsis.com*. สืบค้นเมื่อ 8 June 2016.
**วัดศรีปิงเมือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหายยา อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 4 ไร่ 28 ตารางวา

วัดศรีปิงเมืองสร้างขึ้นโดยพระยาปิง พระชัยมงคล พระยาพินิจ พร้อมด้วยครูบาเจ้าตุ๊ (พระครูกาวิละ เจ้าอาวาสวัดพวกแต้มในสมัยนั้น) พร้อมด้วยชาวบ้านร่วมกันสร้าง เดิมเรียกว่า **วัดสันป่าลาน** เพราะว่ามีต้นไม้ลาน เป็นจำนวนมาก ต่อมาเปลี่ยนชื่อเป็น **วัดศรีพิงค์เมือง** จนกระทั่งเปลี่ยนเป็นชื่อปัจจุบัน ตั้งเป็นวัดเมื่อ พ.ศ. 2432 ได้รับพระราชทานวิสุงคามสีมา เมื่อวันที่ 3 กุมภาพันธ์ พ.ศ. 2493 

วิหารสร้างเมื่อ พ.ศ. 2481 บูรณะเมื่อ พ.ศ. 2530 ได้รับการบูรณะอีกครั้งเมื่อ พ.ศ. 2550 อุโบสถสร้างเมื่อ พ.ศ. 2495 บูรณะครั้งที่ 1 เมื่อ พ.ศ. 2535 บูรณะครั้งที่ 2 เมื่อ พ.ศ. 2552 นอกจากนี้ตรงหัวเสาที่ประตูทางเข้า ยังมีสิงโต 4 ตัว ติดกัน หันหน้าไป 4 ทิศ

อ้างอิง
-------

1. ↑  อรรจนีลดา วุฒิจันทร์, อ่อนเดือน เทียนทอง. *ประวัติวัดทั่วราชอาณาจักร เล่ม 9* (1 ed.). กองพุทธศาสนสถาน กรมการศาสนา กระทรวงศึกษาธิการ. p. 526.
2. ↑  "วัดศรีปิงเมือง". สำนักงานพระพุทธศาสนาแห่งชาติ.
3. ↑  "วัดศรีปิงเมือง". กระทรวงการท่องเที่ยวและกีฬา.

วิกิมีเดียคอมมอนส์มีสื่อที่เกี่ยวข้องกับ **วัดศรีปิงเมือง**
**เล็กเซี่ยวหงส์** (陸小鳳之鳳舞九天 1986) เป็นซีรีส์ฮ่องกงแนวกำลังภายในดัดแปลงจากนวนิยายอมตะสุดคลาสสิกของนักเขียนชื่อดังผู้ล่วงลับ โกวเล้ง ในอดีตเคยมีการสร้างเป็นละครที่ฮิตถล่มทลายมาก่อนหน้านี้แล้วครั้งหนึ่งโดยสถานีโทรทัศน์ทีวีบี เมื่อปีพ.ศ. 2519-2522 (1976-1978) ซึ่งในครั้งนั้นผู้สวมบทบาท เล็กเซี่ยวหงส์ คือ หลิวสงเหยิน

เกือบสิบปีต่อมาในราวต้นเดือน เมษายน พ.ศ. 2528 (1985) สถานีโทรทัศน์ทีวีบีได้มีการประกาศสร้างละครเรื่อง "เล็กเซี่ยวหงส์" ขึ้นมาเป็นละครฟอร์มใหญ่อีกครั้งโดยในครั้งนี้ได้หยิบเอาตอน จอมโจรปักดอกไม้ ตามด้วย ตอน บ่อนพนันเบ็ดเงินและปิดท้ายด้วยตอนเกาะมหาภัย มารวมกัน 40 ตอนจบและจะทำการเปิดกล้องละครเรื่องนี้ในเดือน กรกฎาคมของปีเดียวกันซึ่งในตอนนั้นดาราชาย หลิวสงเหยิน ที่เคยรับบทนี้ได้ย้ายออกจากสถานีโทรทัศน์ทีวีบี ไปตั้งแต่กลางปีพ.ศ. 2525 (1982) แล้วจึงทำให้ทางช่องต้องทำการคัดเลือกนักแสดงที่จะมาสวมบทบาทนี้ขึ้นมาใหม่โดยมีข่าวว่า ทีแรกทางช่องอาจจะมีการวางตัวให้ หลิว เต๋อหัว มารับบทนี้และจะให้เขาประกบคู่กับ องเหม่ยหลิง เป็นครั้งแรก และอีกเรื่องคือ "เจงกีสข่านผู้พิชิต"
แต่ด้วยปัญหาเรื่องการไม่ต่อสัญญาระยะยาวกับทางช่องของหลิวเต๋อหัว ที่มีปัญหาเรื้อรัง ทางช่องทีวีบี ได้ทำการเลือกดาราชายชื่อดังที่ในตอนนั้นเพิ่งจะย้ายค่ายมาจากสถานีโทรทัศน์เอทีวี คือ ว่านจื่อเหลียง ประกบกับ องเหม่ยหลิง ในที่สุด

แต่แล้วก็เกิดปัญหาขึ้นมาอีก ช่วงกลางเดือน พฤษภาคม ปีเดียวกัน ดาราสาวชื่อดัง องเหม่ยหลิง ต้องจากไปอย่างกะทันหันหลังจากที่เธอเพิ่งจะเปิดกล้องละครเรื่องใหม่เรื่องหนึ่ง สาเหตุนั้นมาจากการฆ่าตัวตายเพราะรักเป็นพิษ ทำให้บท "**จิงจิง**" นางเอกของเรื่องต้องเปลี่ยนตัวแสดง โดยผู้กำกับได้ตัดสินใจเลือกดาราสาว เฉิน ซิ่วจู ให้เข้ามารับบทนี้แทนดาราสาวผู้ล่วงลับ และเนื่องจากปัญหามากมายเกี่ยวกับการเปลี่ยนตัวนักแสดงและต้องปรับเปลี่ยนบทจึงทำให้จากเดิมที่มีแผนการจะเปิดกล้องในเดือน กรกฎาคม ต้องเลื่อนไปเปิดกล้องในเดือน ธันวาคม แทน ทำให้ละครเรื่องนี้ลงสู่จอโทรทัศน์ของฮ่องกงในราวกลางเดือนมีนาคมของปีถัดมา ส่วนในประเทศไทยเคยนำละครเรื่องนี้มาฉายครั้งแรกทางสถานีโทรทัศน์ช่อง 7 ในราวต้นปี พ.ศ.2530

นักแสดงนำ (บางส่วน)
-------------------

ว่านจือเหลียง รับบท เล็กเซี่ยวหงส์

เฉินซิ่วจู รับบท ไป๋จิงจิง

จิ่งไต้อิง รับบท ซิปิง

ฮุ่ยเทียนซื่อ รับบท ไซมึ้งชุยเสาะ

หวางวิ่นไฉ รับบท ฮวยมั่วเล้า

หลี่หงฉี รับบท เอี๊ยบโกวเซียะ

โอวหยังเจิ้นหัว รับบท หลวงจีนสัตย์ซื่อ

หยงฮุ่ยเหวิน รับบท ซุปเนื้อวัว

เหลียงเจี๋ยหัว รับบท ซุนซิ่วแช

เรตติ้งและผลตอบรับ
------------------

เล็กเซี่ยวหงส์ เวอร์ชันของ ว่านจือเหลียง ถูกเปรียบเทียบกับ เวอร์ชันเก่า ที่นำแสดง โดย หลิวสงเหยิน และมีการวิพากษ์วิจารณ์เรื่องการเขียนบทยำรวมกัน 

แต่อย่างไรก็ตาม ทางด้านเรตติ้งถือว่า ประสบความสำเร็จค่อนข้างสูง ได้คะแนนเรตติ้งเฉลี่ยต่อตอน = 49 จุดเปิด แต่ความนิยมและการยอมรับจากผู้ชมไม่เท่าเวอร์ชันเก่า ที่นำแสดงโดย หลิวสงเหยิน เมื่อปีพ.ศ. 2519-2522

อ้างอิง
-------

1. ↑  "一九八六年十大劇集".

แหล่งข้อมูล
-----------

* เล็กเสี่ยวหงส์ เวอร์ชันว่านจือเหลียง
**สวีทนุช** หรือชื่อจริงว่า **วรนุช กนกากร** (บริราช) เกิดเมื่อวันที่ 22 กุมภาพันธ์ พ.ศ. 2485 เป็นศิลปินนักร้องชาวไทย มีผลงานอัลบั้มชุดแรกในปี พ.ศ. 2551 ในแนวเพลงลูกกรุง เธอเคยเป็นนักร้องเพลงไทยเดิมคนหนึ่งของ รายการเพลินเพลงกับนฤพนธ์ ทางช่อง 4 (บางขุนพรหม) และเคยเป็นพรีเซนเตอร์ โฆษณาสินค้าของบริษัทอิตาเลียนไทยในสมัยนั้น แต่เธอก็ได้แต่งงานเสียก่อนจึงมิได้เข้าสู่วงการเพลงอย่างเต็มตัว แต่ก็ได้ตั้งวงโฟล์คซองกับเพื่อนๆ ในยุคทศวรรษที่ 1970 กว่า 10 ปี และเธอยังเป็นนักร้องของวงธนาคารออมสิน

ประวัติ
-------

อัลบั้มชุดแรกของเธอที่ชื่อ *ต้นฉบับเสียงหวาน* ได้ร่วมงานกับ โก้ – เศกพล อุ่นสำราญที่มาช่วยเป่าคลาริเนต, คุณสุวรรณ มโนษร – มือไวโอลินฝีมือดีระดับต้นๆ ของประเทศ และนักดนตรีฝีมืออีกมากมาย อัลบั้มชุดนี้เปิดตัวด้วยเพลง "รักยุค Hi-Tech" ประพันธ์โดยบรรณ สุวรรณโณชิน เพลงนี้ก็ขึ้นอันดับ 1 ของคลื่น Seed 97.5

สำหรับคำวิจารณ์ด้านเสียงร้องและผลงานชุดแรกนี้ ต่อพงษ์จากผู้จัดการออนไลน์วิจารณ์ไว้ว่า "น้ำเสียงของคุณนุชนั้นเป็นแบบนักร้องรุ่นลูกกรุงเฟื่องและอ่อนช้อยและมีลีลาเอื้อนกันแบบลายคราม เมื่อมาร้องเนื้อเพลงตลกๆ อารมณ์ดี และมีเนื้อหาไปในทางสว่างมันก็เข้ากั๊นเข้ากันกับภาคดนตรีสวรรค์ที่เบาสบาย แต่หนักแน่นจากยอดฝีมือทั้งสิ้น" ส่วนศักดิ์ศิริ มีสมสืบ จากคมชัดลึกวิจารณ์ไว้ว่า "ทั้งน้ำเสียงและลีลาอยู่ในมาตรฐาน เพลงไทยสากล ยุคนั้น โดยไม่มีตกหล่น แก้วเสียงของเธอให้อารมณ์เคียงๆ กับ พิทยา บุญญรัตนพันธ์ "

ต่อมาสวีทนุชออกผลงานอัลบั้มชุด *สนุกนึก* ที่นำเพลงยอดนิยมในหมู่นักฟังเพลง 10 เพลงมาทำใหม่อย่าง เพลงคนมันรัก (ไอซ์ ศรัณยู), คู่กัด (เบิร์ด ธงไชย) และ ทั้งทั้งที่รู้ (อัสนี-วสันต์) เป็นต้น โดยนำมาตีความและเรียบเรียงใหม่ในรูปแบบเพลงลูกกรุง โดยมีโปรดิวเซอร์ บรรณ สุวรรณโณชิน มาทำงานให้อัลบั้มนี้ บรรเลง บรรลัย จากนิตยสารแฮมเบอร์เกอร์วิจารณ์ผลงานอัลบั้มนี้ไว้ว่า "เธอตีความเพลงไปตามความบริสุทธิ์และร้องเหมือนมันเป็นเพลงใหม่ของตัวเอง ที่เขียนขึ้นเพื่อตัวเธอเองเป็นคนแรก... ภาคดนตรีเป็นไปตามมาตรฐานของบรรณที่ค่อนข้างละเมียดและประณีตสูงกว่างานเพลงป็อปดาษดื่นทั่วไป"

ผลงานเพลง
---------

### สตูดิโออัลบั้ม

* *ต้นฉบับเสียงหวาน* (2551)
* *สนุกนึก* (2552)
* *ที่สุดหวาน* (2553)

### ผลงานรวมศิลปิน

* *ใบชา song ร้องเพลง ชาตรี* (2554)

สวีทนุช ร่วมร้องเพลง รักครั้งแรก โดยเรียบเรียงเป็นลูกกรุงจังหวะ Tango และโซโล่ด้วยไวโอลินเร้าใจโดย สุวรรณ มโนษร แห่ง Leelawadee quartet (เป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี)

**หมายเหตุ** : อัลบั้มนี้เป็นเป็นการนำ 12 บทเพลงของวงชาตรีมาร่วมร้องและเรียบเรียบดนตรีใหม่ในหลากหลายสไตล์ดนตรี

อ้างอิง
-------

1. 1 2  "รักยุคไฮเทค โดย สวีทนุช/ต่อพงษ์". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2008-06-19.
2. ↑  ไฮไฟฟ์ของสวีทนุช sweetnuj.hi5.com
3. ↑  ต้นฉบับเสียงหวาน (The Original Sweet Voice) โดย Sweetนุช เก็บถาวร 2008-06-02 ที่ เวย์แบ็กแมชชีน you2play.com
4. ↑  ศักดิ์สิริ มีสมสืบ, มองผ่านเลสน์คม-สวีทนุช คมชัดลึก
5. ↑  เพลง ‘อกหัก’ ฉบับลูกกรุง อารมณ์นึกสนุกจาก ‘สวีทนุช...สนุกนึก’ เก็บถาวร 2008-12-31 ที่ เวย์แบ็กแมชชีน sanamluangmusic.com
6. ↑  บรรเลง บรรลัย, "Music critics", นิตยสารแฮมเบอร์เกอร์ ฉบับเดือนมีนาคม 2552
7. ↑  อัลบั้ม ใบชาsong ร้องเพลง ชาตรี / รวมศิลปิน

แหล่งข้อมูลอื่น
---------------

* ไฮไฟฟ์ของสวีทนุช sweetnuj.hi5.com
**รัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา** (Provisional Government of National Union and National Salvation of Cambodia: PGNUNSC) เป็นรัฐบาลเฉพาะกาลที่ตั้งขึ้นโดยเขมรแดงเมื่อ 11 กรกฎาคม พ.ศ. 2537 ซึ่งไม่ได้รับการยอมรับในระดับนานาชาติ เพื่อต่อต้านการจัดตั้งราชอาณาจักรกัมพูชา นายกรัฐมนตรีคือ เขียว สัมพัน ซึ่งเป็นหัวหน้ากองทัพด้วย ส่วนรัฐมนตรีต่างประเทศคือซอน เซน ทีมงานเป็นสมาชิกพรรคสามัคคีแห่งชาติกัมพูชา บริเวณที่ควบคุมได้คือจังหวัดไพลิน (เมืองหลวงของรัฐบาลเฉพาะกาล)และจังหวัดพระวิหาร (ที่ตั้งของกองทัพ) สถานีวิทยุของเขมรแดงเป็นที่รู้จักว่าเป็นวิทยุของรัฐบาลเฉพาะกาลเพื่อสหภาพแห่งชาติและการปลดปล่อยแห่งชาติกัมพูชา รัฐมนตรีอื่นๆได้แก่ จัน ยัวราน มัก เบน อิน โซเพียบ กอร์บุนเฮง พิช เชียง และเชา เชือน

ในเดือนสิงหาคม พ.ศ. 2539 เอียง ซารี ประกาศแยกตัวออกจากเขมรแดงโดยแบ่งกำลังทหารของตนออกไป และก่อตั้งพรรคของตนเองคือขบวนการสหภาพแห่งชาติประชาธิปไตย ซึ่งทำให้เขมรแดงแตกแยกมากขึ้นจนพล พตสั่งฆ่าซอน เซน (สำเร็จ) และตา มก (ไม่สำเร็จ) ในช่วงกลางเดือน มิถุนายน พ.ศ. 2540 เขียว สัมพัน ได้ตั้งพรรคของตัวเองคือพรรคเอกภาพแห่งชาติเขมร และแยกตัวออกจากเขมรแดง เมื่อพล พต เสียชีวิตในเดือนเมษายน พ.ศ. 2541 และพลพรรคเขมรแดงได้แยกย้ายกันไป เขียว สัมพันและตามกได้ประกาศสลายรัฐบาลเฉพาะกาลเมื่อ 22 มิถุนายน พ.ศ. 2541

อ้างอิง
-------

1. ↑  United States Foreign Broadcast Information Service. *Daily report: East Asia*. Index, Volume 16, Part 2. NewsBank. 1996. p. 456.
2. ↑  Alan John Day. *Political Parties of the World*. 1996. p. 110.
3. ↑  International Federation of Social Science Organizations. *Transition Regimes: Political and Socio-Economic Transformations*. 1998. p. 157.
4. ↑  Donald F. Busky. *Communism in History and Theory: Asia, Africa, and the Americas*. Westport, CT: Praeger Publishers. 2002. p. 38.
5. ↑  *Far East and Australasia 2003*. 2002. p. 236.
6. ↑  Sucheng Chan. *Survivors: Cambodian Refugees in the United States*. Chicago, IL: University of Illinois Press. 2004. p. 255.